Argonne on alue Koillis-Ranskassa Aire-joen molemmin puolin Aisnen ja Maasin välillä. Argonnen metsä Airen länsipuolella on korkeimmillaan 375 metrin korkeudella. Pohjoisessa Argonne yhtyy Ardenneihin. Lännessä se rajoittuu Champagnen tasankoon. Marnen taistelun jälkeen vuonna 1914 Argonneen syntyi rintama, joka asemasodan johdosta säilyi peräti neljä vuotta. Alue on vuoristoista ja metsäistä.